Gudenieki
Šis raksts ir par pagasta centru. Par vēsturisko apdzīvoto vietu skatīt rakstu Gudenieku muiža. Gudenieki ir ciems Kuldīgas novada Gudenieku pagastā, pagasta centrs. Izvietojies pagasta vidusdaļā Užavas krastā pie autoceļa V1264 35 km no novada centra Kuldīgas un 182 km no Rīgas. Gudeniekos atrodas pagasta pārvalde, kultūras nams, bibliotēka, pasts, veikals, katoļu baznīca. Apdzīvotā vieta izveidojusies pēckara gados netālu no vecās Gudenieku pagastmājas, izaugusi kā ciema padomes un kolhoza «Ļeņina ceļš» (vēlāk — «Gudenieki») centrālais ciemats.